Аспектакль "Шьапыла" аԥсуа ахәаԥшыҩцәа раԥхьаӡа акәны, ҳәа иҳәеит атеатр асахьаркыратә напхгаҩы, аспектакль "Шьапыла" ақәыргылаҩ Валери Ақаҩба.
Польшатәи ашәҟәыҩҩы Славомир Мрожек ипиесаҟны аҩбатәи адунеизегьтәи аибашьра анҵәамҭеи аполитикатә система ихацнаркыз аибашьреи, ирыбжьанакыз аамҭеи раарԥшра иҽазишәеит.
Аспектакль ақәыргылаҩ иажәақәа рыла, апиеса ақәыргыларазы аусурақәа ҩымыз инареиҳамкәа имҩаԥысуан. Уи аамҭа иҭагӡаны аԥсуа атеатр атруппа 35 репетициа мҩаԥыргеит.
Аспектакль иалахәуп 20-ҩык рҟынӡа артистцәа, урҭ рахьтә: Ҭеимураз Чамагәуа, Кьесоу Ҳагба, Адгәр Малиа уҳәа Аԥсны еицырдыруа актиорцәа.